OpenLLM-France/wikimedia huggingface dataset:
# Enante

Enante (grec antic: Οἰνάνθη, llatí: Oenanthe) fou la mare d'Agàtocles, el ministre de Ptolemeu IV Filopàtor, i de la seva germana Agatoclea. Fou ella qui va introduir els seus fills al rei, i va tenir força influència al govern.
Quan el poble es va revoltar contra Agàtocles, Enante va fugir i es va refugiar al Tesmofòrion (el temple de Demèter i Persèfone), on va invocar la protecció de les deesses. Fou capturada i passejada despullada dalt de cavall per un estadi i finalment entregada al poble, que la va matar esquarterada.

## Referències

* ↑ Smith, William (ed.). «Oenanthe». A: Dictionary of Greek and Roman Biography and Mythology. Volum III. Londres: John Murray, 1873.
# .arc

Arc és un format de compressió de dades creat per Systems Enhancement Associates. És popular en els BBS. Els fitxers comprimits amb la utilitat ARC generalment duen l'extensió ".arc". Per a descomprimir-los s'ha de tenir la utilitat ARC-I.

## Referències

* ↑ «The ARC Archive File Format» (en anglès). fileformat.info. [Consulta: 8 gener 2014].
Viccionari
# Espluguí

«Espluguí» té aquests significats:
* Natural d'Esplugues de Llobregat (Baix Llobregat)
* Natural de l'Espluga de Francolí (Conca de Barberà)

## Vegeu també

* Espluguenc, natural de l'Espluga Calba (Garrigues)
# Esdeveniment

«Esdeveniment» té aquests significats:
* Art:
** Esdeveniment artístic, un tipus d'obra d'art presencial i efímera.
* Astronomia:
** Esdeveniment de Cando o Succés de Cando (18/1/1994), explosió ocorreguda al poble gallec de Cando (Espanya).
** Esdeveniment de la Mediterrània Oriental (6/6/2002), explosió aèria d'alta energia sobre el mar Mediterrani.
** Esdeveniment de Tunguska (1927), un cometa d'alguns centenars de tones va impactar sobre l'atmosfera.
** Esdeveniment de Vitim (25/10/2002), explosió aèria de mitja quilotona a la taigà siberiana en què es detectaren elements radioactius.
* Biologia:
** Esdeveniment d'extinció, extinció generalitzada detectada en el registre fòssil en disminució de la diversitat i abundància.
** Esdeveniment d'Azolla, canvi ecològic que hi hagué a principis de l'Eocè, fa uns quaranta-nou milions d'anys.
* Matemàtiques:
** Esdeveniment contrari o esdeveniment complementari, succés que ocorre quan un altre no ocorre, i viceversa.
** Esdeveniment estadístic, qualsevol resultat que pot originar una experiència aleatòria.
** Esdeveniment impossible, esdeveniment que mai no es realitza.
# .cym

.cym és un domini de primer nivell genèric d'Internet reservat per a les Illes Caiman. El domini territorial de primer nivell de les Illes Caiman és .ky. El codi international de tres lletres CYM està assignat a les Caiman. L'ICANN està en procés d'augmentar el nombre de dominis genèrics de primer nivell ('gTLDs'), i s'espera obtenir aquest domini seguint aquest procés.

## Rivalitat amb Gal·les

Gal·les també optava a aquest domini. El van proposar el 2006 per a les pàgines escrites en gal·lès. La campanya va ser iniciada després de l'èxit de la introducció del .cat per a la comunitat de parla catalana (el domini .cat està reservat oficialment per a aquelles pàgines web que «destaquen la llengua i cultura catalanes»).
La declaració de missió de la campanya deia:
| « | La llengua i la cultura gal·leses formen una comunitat que creiem que ha de ser identificada i destacada amb el seu propi domini de primer nivell patrocinat a Internet. Amb un domini de primer nivell patrocinat .cym, aquells individus, organitzacions i empreses de tot arreu del món que s'expressen en gal·lès i/o que volen animar la cultura gal·lesa podran registrar-se i ser clarament identificats. | » |

## Decisió d'ICANN

.cym es va assignar a les Illes Caiman perquè la política d'ICANN diu que les noves sol·licituds de dominis de tres lletres no s'acceptaran si concorden amb algun codi ISO de tres lletres. La campanya dot.CYM ha passat a demanar el domini ".cymru".

## Referències

* ↑ New gTLDs — Frequently Asked Questions–ICANN, June 2011
* ↑ «Wales loses to Cayman Islands in battle for .cym domain». BBC, 04-11-2010 [Consulta: 7 desembre 2010].
* ↑ Smith, Lewis «Wales loses virtual turf war with Caymans over '.cym' domain name». The Independent [Londres], 05-11-2010 [Consulta: 8 desembre 2010]. Fixeu-vos que la referència a les Nacions Unides no és correcta. Les Nacions Unides assignen els codis ISO 3166-3 de tres lletres, però és ICANN qui assigna els noms de domini de primer nivell. Això sí, ICANN normalment respecta el que assigna ISO).

## Vegeu també

* .cat
* .ky
* .scot
Domini de primer nivell genèric :
Actuals :
Proposats :
Llista de dominis de primer nivell territorial :
# Bourriquette

La borriqueta o bourriquette és una sopa tradicional occitana a base d'agrella i a la qual s'hi afegeix un ou escaldat.

## Vegeu també

* Cuina llemosina
# ANTARES

ANTARES (de l'anglès, Astronomy with a Neutrino Telescope and Abyss environmental RESearch project) és un telescopi de neutrins submergit al fons del mar Mediterrani, a 40 km de la costa de Toló (França), que detecta la radiació de Txerenkov emesa per muons en direcció ascendent, procedents de neutrins que han travessat tota la Terra.
El detector està compost per aproximadament 1.000 fotomultiplicadors disposats en 12 línies verticals, que estan distribuïdes en una àrea de 0,1 km² amb una altura de prop de 350 metres.
La construcció del detector fou finalitzada el 30 de juny de 2008, amb l'encesa de les dues últimes línies de fotomultiplicadors.
La col·laboració ANTARES està composta per aproximadament 150 enginyers, tècnics i físics d'Alemanya, Espanya, França, Països Baixos, Itàlia, Romania i Rússia. En particular, la col·laboració espanyola està conformada per l'Institut de Física Corpuscular (IFIC) i per la Universitat Politècnica de València.

## Referències

* ↑ «Antares-Overview» (en anglès). Antares. Arxivat de l'original el 2002-06-19. [Consulta: 2 febrer 2020].

## Enllaços externs

* ANTARES
# Brussels Cycling Classic 2023

La Brussels Cycling Classic 2023 fou la 103a edició de la Brussels Cycling Classic. La cursa es disputà el 4 de juny de 2023 amb un recorregut de 207,49 km entre Brussel·les i Brussel·les. La cursa formava part de l'UCI ProSeries 2023, en la categoria 1.Pro.
El vencedor final fou el francès Arnaud Démare (Groupama-FDJ), que s'imposà a l'esprint a Tobias Lund Andresen (Team DSM i Jordi Meeus (Bora-Hansgrohe), segon i tercer respectivament.

## Equips

L'organització convidà a 20 equips a prendre part en aquesta cursa.

## Classificació final

Font: ProCyclingStats :

## Referències

* ↑ «La segunda de Démare» (en castellà). [Consulta: 9 juliol 2023].
* ↑ «Startlist for Brussels Cycling Classic 2023». [Consulta: 9 juliol 2023].

## Enllaços externs

* Brussels Cycling Classic 2023 - Lloc web oficial
# Barraca del camí del Mas Roig IX

La Barraca del camí del Mas Roig IX és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca geminada orientada al sud. Ambdós cossos aixecats al mateix nivell i a la mateixa alçada, amb la cornisa acabada amb pedres al rastell. Està associada al marge per la part posterior.
En el cos de l'esquerra hi destaca la perfecció de l'encaix del seu arc dovellat i del seu arc de descàrrega. A l'interior hi ha una falsa cúpula tapada amb una llosa de 2'54m d'alçada, una menjadora i una fornícula combinada amb un cocó. L'estança és rectangular i mesura 1'80m de fondària i 2m d'amplada.
En el cos de la dreta el portal és dovellat amb un arc pla i és més gran que el del seu veí. Interiorment està cobert amb una falsa cúpula però tapada amb vàries lloses, amb una alçada màxima de 2'40m. Hi ha també una menjadora. La seva planta interior és també rectangular i mesura 1'50m de fondària i 2'30m d'amplada.

## Referències

* 1 2 3 «Barraca del camí del Mas Roig IX». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Edgar Barth

Edgar Barth va ser un pilot de curses automobilístiques alemany que va arribar a disputar curses de Fórmula 1. Barth va néixer el 26 de gener del 1917 a Herold, un poble de la ciutat de Thum (Districte d'Erzgebirge, Alemanya) i va morir el 20 de maig del 1965 a Ludwigsburg (Alemanya).
Va debutar a la setena cursa de la quarta temporada de la història del campionat del món de la Fórmula 1, la corresponent a l'any 1953, disputant el 2 d'agost el GP d'Alemanya al Circuit de Nürburgring. Edgar Barth va participar en cinc curses puntuables pel campionat de la F1, disputades a cinc temporades no consecutives entre 1953 i 1964.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1953 | Rennkollektiv EMW | EMW | EMW | ARG | 500 | HOL | BEL | FRA | GBR | ALE Ret | SUI | ITA | | | - | 0 |
| 1957 | Dr Ing F Porsche KG | Porsche | Porsche | ARG | MON | 500 | FRA | GBR | ALE 12 | PES | ITA | | | | - | 0 |
| 1958 | Dr Ing F Porsche KG | Porsche | Porsche | ARG | MON | HOL | 500 | BEL | FRA | GBR | ALE 6 | POR | ITA | MAR | - | 0 |
| 1960 | Dr Ing F Porsche KG | Porsche | Porsche | ARG | MON | 500 | USA | HOL | BEL | FRA | GBR | POR | ITA 7 | | - | 0 |
| 1964 | Rob Walker Racing Team | Cooper | Climax | MON | HOL | BEL | FRA | GBR | ALE Ret | AUT | ITA | USA | MEX | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 5 | 0 | 0 | 0 | 0 | 0 |
# Eptesicus chiriquinus

Eptesicus chiriquinus és una espècie de ratpenat de la família dels vespertiliònids. Viu a Colòmbia, l'Equador, Panamà i Veneçuela. Els seus hàbitats naturals són els boscos tropicals montans i els boscos perennes. Es tracta d'un animal insectívor. Està amenaçat per la pertorbació dels seus hàbitats.

## Referències

* ↑ Molinari, J.; Aguirre, L.; Samudio, R. Eptesicus chiriquinus. UICN 2008. Llista Vermella d'espècies amenaçades de la UICN, edició 2008, consultada el 27 octubre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Alburnoides taeniatus

Alburnoides taeniatus és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba al territori de l'antiga URSS.

## Referències

* 1 2 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. volum 2, quarta edició. Israel Program for Scientific Translations Ltd, Jerusalem, Israel.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kessler, K. T. 1874. Pisces. A: Fedtschensko's Expedition to Turkestan. Zoogeographical Researches. Izv. Imp. Obsh. Lyub. Estestv. Antro. Etno. v. 11: i-iv + 1-63, Pls. 1-8.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Brusno

Brusno és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1424.
# Echium decaisnei

Echium decaisnei és una espècie de planta herbàcia de la família de les boraginàcies. Com la majoria de les espècies del gènere Echium, són endèmiques de les illes Canàries. Echium decaisnei és un arbust més o menys ramificat amb diverses inflorescències i tenen forma cónica. Es troba representat a l'illa de Gran Canaria per la ssp. decaisnei, i a Lanzarote i Fuerteventura per la ssp. purpuriense Bramw. La corol·la no està comprimida lateralment i és de color blanc amb ratlles blavoses. Les plantes de Lanzarote i Fuerteventura es diferencien per les seves fulles, que són quasi subglabres (quasi sense pèl). El nom comú amb la que se la coneix és "taginaste blanco". L'epítet específic decaisnei fa referència a Joseph Decaisne (1807-1882), botànic belga, a qui se li va dedicar el nom de l'espècie.

## Referències

* ↑ «Echium decaisnei a EOL» (en anglès). [Consulta: 3 març 2015].
* ↑ «Echium decaisnei a The Plant List» (en anglès). [Consulta: 3 març 2015].
* ↑ http://www.floradecanarias.com/echium_decaisnei.html
# Epson

Seiko Epson Corporation Arxivat 2019-11-09 a Wayback Machine. (セイコーエプソン 株式会社 Seiko Epuson Kabushiki-gaisha), més coneguda arreu del món com Epson, és una empresa de tecnologia japonesa i un dels majors fabricants mundials d'impressores per a ordinadors, equips d'informació i d'imatges. Amb seu a Suwa, Nagano, Japó, l'empresa compta amb nombroses filials al món i fabrica impressores d'injecció de tinta, matricials i làser, escàners, ordinadors de sobretaula, projectors multimèdia, de negocis i de cinema a casa, grans televisors de pantalla plana, robots i equips d'automatització industrial, impressores de terminal punt de venda i caixes registradores, ordinadors portàtils, circuits integrats, components de LCD i altres components electrònics associats. És una de les tres companyies principals del Grup Seiko, un nom conegut tradicionalment per a la fabricació de rellotges Seiko, des de la seva fundació.
La seva seu a l'Estat espanyol es troba a Cerdanyola del Vallès, província de Barcelona.

## Referències

* ↑ «Corporate History» (en anglès). Epson. [Consulta: 2 abril 2011].
* ↑ «Epson» (en anglès). Arxivat de l'original el 2002-11-03. [Consulta: 2 abril 2011].
* ↑ http://www.epson.es/es/es/viewcon/corporatesite/cms/index/1068 Arxivat 2016-11-13 a Wayback Machine.

## Enllaços externs

* Epson España (castellà)
* Epson Printers Experts Arxivat 2019-11-09 a Wayback Machine.
* Brother Printers Arxivat 2019-11-09 a Wayback Machine.
# Brusník

Brusník és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1327.
# Clotari III

Clotari III(652-673), va ser fill gran del rei merovingi de Nèustria i Borgonya Clodoveu II. A la mort del seu pare el 658 heredà els regnes sota la regència de la seva mare Bathilda.
En un principi el regne d'Austràsia havia d'anar incorporat a l'herència de Clotari. Però durant els primers anys de regència, entre el 660 i el 662, la noblesa austrasiana va reivindicar més autonomia demanant un rei propi. Els neustrians van concedir a Austràsia la seva voluntat i es va coronar rei un altre fill de Clodoveu II, el germà de Clotari Khilderic II.
El poder real, però, residia en la noblesa neustriana a conseqüència de la progressiva pèrdua d'influència de la monarquia franca en els últims temps. Fins i tot després d'assolir la majoria d'edat el 669, el govern del regne estava en mans del majordom de palau Ebroin. És possible, però, que en aquest punt va començar a exercir certa autoritat que quedaria troncada amb la seva mort la primavera del 673.
Va ser enterrat a la Basílica de Saint-Denis i fou succeït pel seu germà Teodoric III. És considerat un dels primers "reis mandrosos".

## Referències

* ↑ Com en la majoria de noms bàrbars que apareixen en textos romans, existeixen diverses versions del nom llatinitzat: Chlotharium, Cholthachar, Choltar, Clotaire, Chlotochar, o Hlothar. El nom evolucionaria al llatí "Lotari"

## Vegeu també

* Dinastia merovíngia
* Cronologia de la història de França
# Aliyà

Aliyà (hebreu: עליה‎, literalment ‘ascens') és la paraula utilitzada per anomenar la immigració jueva cap a la Terra d'Israel, un dels preceptes d'aquesta religió.
Etimològicament, aliyà està emparentada amb l'expressió aliyà la-réguel (עליה לרגל), que significa ‘pelegrinatge’, per l'efecte d'ascensió cap a Jerusalem durant els pelegrinatges regulats per a les festivitats de Pésah, Xavuot i Sukkot.
L'acció inversa, és a dir, l'emigració des d'Israel cap a un altre territori (l'anomenada diàspora), es coneix com a yeridà o ‘descens'.
El concepte d'aliyà cap a la Terra d'Israel és central a la cultura i a la religió jueves i constitueix la base del sionisme. La Llei del Retorn de 1950, que garanteix a qualsevol jueu del món el seu dret a tornar cap a Israel, establir-s'hi, i obtenir la ciutadania israeliana, es basa en aquesta idea. Qui realitza aliyà és anomenat olé (masculí) o olà (femení); els plurals són olim i olot, respectivament.
Durant la història recent del poble jueu —època del sionisme— hi ha hagut cinc onades principals d'immigració o aliyot cap a Palestina, abans de la creació del modern Estat d'Israel:
* Primera aliyà (1881-1903)
* Segona aliyà (1904-1914)
* Tercera aliyà (1919-1923)
* Quarta aliyà (1924-1929)
* Cinquena aliyà (1929-1939)
Després de la creació de l'Estat d'Israel, la població jueva es va multiplicar més de vuit vegades, gràcies fonamentalment a les successives aliyot, passant de 650.000 persones el 1948 a uns 5.415.000 el 2007.

## Referències

* ↑ «Aliyà». Diccionari de religions. TERMCAT. [Consulta: 6 juliol 2019].
# Brussels Open

El Torneig de Brussel·les, conegut oficialment com a Brussels Open, és una competició tennística professional que es disputa sobre terra batuda al Primerose Royal Tennis Club de Brussel·les, Bèlgica. Pertany a la categoria Premier Tournaments del circuit WTA femení.
El torneig es va crear l'any 2011 substituint l'Obert de Varsòvia en el calendari femení. El gener de 2013 es va anunciar que el torneig descendiria de categoria a International a partir de 2014, però finalment es va cancel·lar definitivament.

## Palmarès
### Individual femení

| Any | Campiona | Finalista | Resultat |
| 2013 | Kaia Kanepi | Peng Shuai | 6−2, 7−5 |
| 2012 | Agnieszka Radwańska | Simona Halep | 7−5, 6−0 |
| 2011 | Caroline Wozniacki | Peng Shuai | 2−6, 6−3, 6−3 |

### Dobles femenins

| Any | Campiones | Finalistes | Resultat |
| 2013 | Anna-Lena Grönefeld Květa Peschke | Gabriela Dabrowski Shahar Pe'er | 6−0, 6−3 |
| 2012 | Bethanie Mattek-Sands Sania Mirza | Alicja Rosolska Zheng Jie | 6−3, 6−2 |
| 2011 | Andrea Hlaváčková Galina Voskobóieva | Klaudia Jans Alicja Rosolska | 3−6, 6−0, [10−5] |

## Referències

* ↑ «Brussels Open niet langer WTA-toernooi» (en neerlandès). Het Nieuwsblad, 11-12-2013. [Consulta: 4 abril 2019].

## Enllaços externs

* Web oficial Arxivat 2011-04-02 a Wayback Machine. (francès) (anglès) (neerlandès)
* Perfil del torneig a la WTA (anglès)
Brussel·les :
2011
2012
2013 :
# A tal mare, tal filla

A tal mare, tal filla o Tal la mare, tal la filla (originalment en francès, Telle mère, telle fille) és una pel·lícula de comèdia francesa escrita i dirigida per Noémie Saglio. La pel·lícula es va rodar del 13 de juny al 5 d'agost de 2016. S'ha doblat al català oriental per TV3, amb el títol d'A tal mare, tal filla, i al valencià per À Punt amb el nom de Tal la mare, tal la filla.

## Sinopsi

Una mare i la seva filla, completament oposades, queden embarassades simultàniament.

## Repartiment

* Juliette Binoche com a Mado
* Camille Cottin com a Avril
* Lambert Wilson com a Marc
* Catherine Jacob com a Irène
* Jean-Luc Bideau com a Debulac
* Michael Dichter com a Louis
* Stéfi Celma com a Charlotte
* Philippe Vieux com a Michel
* Olivia Côte com a Cécile
* Charlie Dupont com a Romain
* Hugues Jourdain com a Eudes
* Sabine Pakora com a Justine

## Referències

* 1 2 «A tal mare, tal filla». ésAdir. [Consulta: 16 gener 2023].
* 1 2 «Tal la mare, tal la filla». À Punt, 15-01-2023. [Consulta: 16 gener 2023].
* ↑ «Juliette Binoche et Camille Cottin seront "Telle mère, telle fille"». Allocine.fr, 02-06-2016.
* ↑ «Clap de fin pour " Telle mère, telle fille " avec Juliette Binoche et Camille Cottin». Ecrannoir.fr, 07-08-2016.
# Baldomer Saldoni i Solsona

Baldomer Saldoni i Solsona era un sallentí resident a Manresa. Fou degà dels periodistes manresans. Era el propietari i director del Diario de Avisos de Manresa. Era un cronista de tarannà liberal i democràtic. Políticament se'l considerà un republicà de tendència possibilista. Morí a Manresa l'any 1932.

## Referències

* ↑ Joaquim Aloy, Jordi Basiana i Pere Gasol La República a Manresa en un clic (1931-1936)
# El Solà (Castellar de la Ribera)

El Solà és una masia del municipi de Castellar de la Ribera, a la comarca catalana del Solsonès.

## Enllaços externs

* Article referit a aquesta masia - Fototeca del Solsonès
# Estadi Babemba Traoré

L'Estadi Babemba Traoré és un estadi esportiu de la ciutat de Sikasso, a Mali.
És la seu del club Stade Malien de Sikasso i té una capacitat per a 15.000 espectadors.
Va ser inaugurat l'any 2001. Va ser seu de la Copa d'Àfrica de Nacions 2002.

## Referències

* ↑ «Informació i Foto». soccerway.com. [Consulta: 1r febrer 2022].
* ↑ «Informació». stades-spectateurs.com. [Consulta: 1r febrer 2022].
* ↑ «African Nations Cup 2002» (en anglès). The Rec.Sport.Soccer Statistics Foundation, 22-08-2013. [Consulta: 27 febrer 2018].
# Brussels

«Brussels» té aquests significats:
* Brussels (anglès) o Brussel·les (català), capital de Bèlgica
* Brussels (Illinois), vila dels Estats Units a l'estat d'Illinois
* Brussels Airlines, aerolínia nacional de Bèlgica
* Brussels Cycling Classic, cursa ciclista
* Brussels Open, competició tennística que es disputa sobre terra batuda a Brussel·les, Bèlgica
* Kuurne-Brussels-Kuurne, cursa ciclista que es disputa per carreteres belgues
# Al-Muixàkkar

Al-Muixàqqar (àrab: المشقر, al-Muxaqqar) fou una antiga població de la costa oriental d'Aràbia a la regió de Bahrayn o Hàjar (actualment al-Ahsa, a l'Aràbia Saudita). La seva situació exacta és desconeguda.
Hauria estat fundada per un rei de Kinda, Mussa ibn al-Hàrith, o segons una altra tradició per un oficial de la cavalleria sassànida. Després la tribu dels Abd-al-Qays hi va tenir el seu ídol, Dhu-l-Laba i s'hi feia una fira important el mes de jumada segon en què hi participaven comerciants perses de l'altre costat del golf. A l'inici de l'expansió de l'islam els Banu Tamim la tenien sota dependència dels sassànides. Després de la Ridda, el cap rebel de Bahrayn al-Múndhir ibn Numan es va retirar a aquesta població abans d'unir-se a Mussàylima ibn Habib. Va ser encara prospera durant el primer segle de l'islam. El 692/693 el general Abd-al-Malik Úmar ibn Ubayd-Al·lah ibn Màmar, amb tropes de Kufa i Bàssora, va perseguir fins aquí al cap kharigita Abu-Fudayk i el van assetjar a la població fins que es va rendir. Després hauria entrat en decadència però encara el 903 Ibn al-Faqih hi esmenta una gran mesquita (la més gran de Bahrayn), però cap més autor en fa referència i sembla haver desaparegut durant aquest segle.

## Bibliografia

* Encyclopaedia of Islam. Second Edition, Brill Publishers, Leiden, s.v. "(al-)Mus̲h̲aḳḳar".